Ású bɔ́n bə́ Áron bitíé byábán bī: bɔ́n bə́ Áron: Nadav bân Avihu, Eléazar bâ Itamar. 2Nadav bâ Avihu bə́ ngáwú ósúsúā ésīā wābán təge byé mɔ́n; ńdɔ̄ bisíé bəfada bí ngavə̂ban Eléazar bân Itamar. 3Ńdɔ̄ Dávid, tɔ Sadok, á bɔ́n bə́ Eléazar, ai Ahimélek, á bɔ́n bə́ Itamar, a ngákab bɔ́ ngab ngab mod ósə étíé dzíé ésīē dzábán. 4Ḿból bɔ́n bə́ Eléazar bə́ ngábyé bod abuí a lodo bɔ́n bə́ Itamar, ńdɔ̄ bə́ ngákab bɔ́, ású bɔ́n bə́ Eléazar, bədzóē mə́ndá mə́ bod awǒmo ai bə́saman, ai ású bɔ́n bə́ Itamar, bədzóē mə́ndá mə́ bod mwom. 5Bə́ ngábwé ngám, amú bitɔŋ míńtómbā bí ḿfúfúb étɔbɔgɔ́ bí ngábə́ ai bitɔŋ míńtōmbā bí Zāmbá á zāŋ bɔ́n bə́ Eléazar ai á zāŋ bɔ́n bə́ Itamar. 6Mǎn levíta m̀bɔ́g, ǹsaŋ bəkálada Shemaya, mɔ́n Netanel, a mǎn bɔ til á mís mə́ ńkúkúmá ai á mís bədzóē ai á mís mə́ fada Sadok, Ahimélek, mɔ́n Abiatar, ai á mís bədzóē mə́ndá mə́ bǒd bəfada ai bəlevíta: ású ndâ bod Eléazar bə́ bwé ngām ású ndâ bod dzyǎ, bə́ bād fə bwé éyɔŋ efə́, ású bɔ́n bə́ Itamar bə́ bwé ngām éyɔŋ dzídzīā. 7Yehoyarib a bɔ̌ é mod ósú yā ngām é ngābi, é mod bɛ̄ɛ Yedaya; 8Harim ényɔ́ lála, Séorim ényɔ́ nyina, 9Malkiya ényɔ́ tāna, Miyamîn ényɔ́ samana, 10Hakots ényɔ́ zamgbála, Aviya ényɔ́ mwomo, 11Yéshua ényɔ́ ebulú Shakanayahu ényɔ́ awômo 12Elyashiv ényɔ́ awômo ai m̀bɔ́g, Yakim ényɔ́ awômo ai bɛ̌,